Document ID: 32006D0382

KOMISIJAS LĒMUMS
(2006. gada 22. maijs)
par Hellenic Register of Shipping ierobežotas atzīšanas paplašināšanu, attiecinot to uz Maltas Republiku
(izziņots ar dokumenta numuru K(2006) 1990)
(Autentisks ir tikai teksts maltiešu valodā)
(Dokuments attiecas uz EEZ)
(2006/382/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1994. gada 22. novembra Direktīvu 94/57/EK par kopīgiem noteikumiem un standartiem attiecībā uz organizācijām, kas pilnvarotas veikt kuģu pārbaudes un apsekojumus, un attiecīgajām darbībām, kuras veic valsts administrācijas jūras lietu jomā (1), un jo īpaši tās 4. panta 3. punktu,
ņemot vērā Maltas iestāžu 2004. gada 15. septembra vēstuli, ar kuru tās lūdza paplašināt organizācijai Hellenic Register of Shipping (turpmāk tekstā - HRS) atbilstīgi Direktīvas 94/57/EK 4. panta 2. punktam piešķirto ierobežoto atzīšanu, un attiecināt to uz Maltas Republiku,
tā kā:
(1)
Saskaņā ar Direktīvas 94/57/EK 4. panta 3. punktu ierobežota atzīšana ir atzīšana, ko piešķir organizācijām, sauktām arī par “klasificēšanas sabiedrībām”, kuras atbilst visiem kritērijiem, izņemot tos, kas noteikti 2. un 3. punktā pielikuma A iedaļā “Vispārīgie”, bet šai atzīšanai ir laika un darbības jomas ierobežojums, lai attiecīgās organizācijas turpinātu gūt pieredzi.
(2)
Ar Komisijas Lēmumu 2001/890/EK (2) HRS tika atzīta pēc Grieķijas pieprasījuma atbilstīgi minētās direktīvas 4. panta 3. punkta noteikumiem. Ar Komisijas Lēmumu 2005/623/EK (3) šo atzīšanu pagarināja līdz 3 gadiem no 2005. gada 3. augusta, attiecinot to tikai uz Grieķiju un Kipru.
(3)
Komisija kopā ar Maltas jūrniecības iestādēm ir pārliecinājusies, ka HRS atbilst visiem kritērijiem Direktīvas 94/57/EK pielikumā, izņemot tos, kas noteikti 2. un 3. punktā minētā pielikuma A iedaļā “Vispārīgie”. Turklāt HRS joprojām apņēmīgi cenšas panākt, lai tās rādītāji atbilstu atzītu organizāciju vidējiem rādītājiem.
(4)
Šajā lēmumā paredzētie pasākumi ir saskaņā ar atzinumu, ko sniegusi Kuģošanas drošības un kuģu izraisītā piesārņojuma novēršanas komiteja (COSS), kas izveidota saskaņā ar Direktīvas 94/57/EK 7. panta noteikumiem,
IR PIEŅĒMUSI ŠO LĒMUMU.
1. pants
Organizācijai Hellenic Regisiter of Shipping ar Lēmumu 2001/890/EK piešķirtās ierobežotās atzīšanas darbības tiek attiecinātas uz Maltas Republiku.
2. pants
Šis lēmums ir adresēts Maltas Republikai.
Briselē, 2006. gada 22. maijā.

Labels: 8
18
20